Ingkang kawastanan ukara sananta inggih menika ukara ingkang isinipun niyat, kajeng, utawi sedya awakipun piyambak saha dereng kalampahan. Tuladhanipun : (i) Cathetanmu taksilihe dhisik, ya? (ii) Benjing kula badhe sinau ing Australia. 26 3. Widya Makna Widya makna utawi saged dipunsebat semantik kalebet peranganing ilmu basa ingkang ngrembag bab teges. Ingkang karembag wonten ing widya makna inggih menika sinonim, antonim, homonim, saha hiponim. a) Sinonim Ingkang kawastanan sinonim inggih menika tembung ingkang wujud saha seratinipun beda, nanging nggadhahi teges sami utawa meh sami. Sinonim ugi dipunsebat dasanama (dasa tegesipun sepuluh/ akeh, nama tegesipun aran, jeneng). Tuladhanipun : (i) Pak Rahmat saha bu Lastri menika tiyang